Predmet: **ZAKLJUČCI 11. SJEDNICE UPRAVNOG VIJEĆA**

Zagreb, 23. prosinca 2024.

KLASA: 007-03/24-01/15

URBROJ: 238-17-24-01-24-7

11. sjednica Upravnog vijeća Javne ustanove „Park prirode Žumberak – Samoborsko gorje“ održana je u ponedjeljak 23. prosinca 2024. u Ministarstvu zaštite okoliša i zelene tranzicije, Radnička 80 u Zagrebu, u vremenu od 9:00 - 10:00 sati.

Na sjednici je sudjelovalo 4 člana Upravnog vijeća te su donijeli pravovaljane odluke.

1. **Verifikacija Zapisnika i Zaključaka sa 10. sjednice Upravnog vijeća**

Članovi Upravnog vijeća suglasni su s verificiranjem Zapisnika i Zaključaka 10. sjednice te se isti potvrđuju jednoglasno sa 4 (četiri) glasa ZA.

Format i sadržaj Zapisnika i Zaključaka će se doraditi, posebice u smislu da svaki Zaključak ima svoj akt.

1. **Donošenje odluke o usvajanju Godišnjeg programa zaštite, održavanja, očuvanja, promicanja i korištenja Parka prirode „Žumberak - Samoborsko gorje“ za 2025. godinu**

Članovi Upravnog vijeća suglasni su s usvajanjem Godišnjeg programa zaštite, održavanja, očuvanja, promicanja i korištenja Parka prirode „Žumberak - Samoborsko gorje“ za 2025. godinu te se isti usvaja jednoglasno sa 4 (četiri) glasa ZA.

Napravit će se plan periodičnog redovnog izvješćivanja o provedbi Godišnjeg programa te o provedbi pojedinih projekata. Za odabrane sjednice Upravnog vijeća će se nadalje pripremati izvješća o provedbi Godišnjeg programa te o provedbi pojedinih projekata u pisanom obliku.

1. **Donošenje odluke** **o potpisivanju Dodatka br. 1 Ugovoru o dodjeli bespovratnih sredstava NPOO.C1.6.R1-I1.01-V2.0094 Revitalizacija planinarsko-posjetiteljske infrastrukture Parka prirode „Žumberak - Samoborsko gorje“**

Članovi Upravnog vijeća suglasni su s potpisivanjem Dodatka br. 1 Ugovoru o dodjeli bespovratnih sredstava NPOO.C1.6.R1-I1.01-V2.0094 Revitalizacija planinarsko-posjetiteljske infrastrukture Parka prirode „Žumberak - Samoborsko gorje“ te se odluka o potpisivanju istog usvaja jednoglasno sa 4 (četiri) glasa ZA.

1. **Usvajanje Izmjena Plana nabave Javne Ustanove „Park prirode Žumberak - Samoborsko gorje“ za 2024. godinu**

Članovi Upravnog vijeća suglasni su s usvajanjem Izmjena Plana nabave Javne Ustanove „Park prirode Žumberak - Samoborsko gorje“ za 2024. godinu te se iste usvajaju jednoglasno sa 4 (četiri) glasa ZA.

Posjetiteljima i drugim korisnicima Parka prirode osigurat će se informacije s upozorenjem o mogućnosti susreta s medvjedom.

1. **Razno**

Poslat će se zahtjev Direkciji poduzeća Hrvatske šume d.o.o., napose predsjedniku Uprave Nediljku Dujiću da se 10. siječnja 2025. organizira radno okupljanje sa vodstvom Parka prirode i članom Upravnog vijeća Javne ustanove „Park prirode Žumberak – Samoborsko gorje“ gospodinom Čogeljom na temu ostvarivanja dosljedne suradnje u zajedničkoj provedbi konkretnih prioritetnih aktivnosti. Vodstvo Parka prirode će za tu priliku pripremiti radni materijal s konkretnim prijedlozima.

Predsjednica Upravnog vijeća:

\_\_\_\_\_\_\_\_\_\_\_\_\_\_\_\_\_\_\_\_\_\_\_
Tatjana Martinović, dipl.iur.

Zaključke sastavila:

\_\_\_\_\_\_\_\_\_\_\_\_\_\_\_\_\_\_\_\_\_\_\_
dr.sc. Dalia Matijević